OzLabs/hebrew-wiki-articles huggingface dataset:
סורת א-טלאק

סורת א-טלאק<ref name="Quran 4 U"></ref> (בערבית: سورة الطلاق, "גירושין או גיטין") היא הסורה מספר 65 בקוראן המונה 12 פסוקים.

==תוכן הסורה==
הסורה מקוראן משנת 1874
א-טאלאק הוא לא רק שמה של סורה זו, אלא גם כותרת הנושא שלה, מכיוון שהיא מכילה מצוות אודות תהליך הגירושין.<ref>Sayyid Maududi, Tafhim al-Qur'an, Lahore: Islamic Publications, Ltd. (1981)</ref>

עבדאללה אבן מסעוד תיאר אותה כ"סורה קצרה יותר מסורת א-נסאא".<ref></ref>

הסורה מגדירה גם את פרק הזמן למשך תקופת העידה (תקופת המעבר של אישה אשר התאלמנה או אשר התגרשה), שצריכה להיות שלוש תקופות וסת. לנערות שטרם ילדו ולנשים לאחר גיל המעבר – שלושה חודשים. במקרה של הריון, לאחר הלידה של הילד.<ref></ref>

לאחר התייחסות לנושא הגירושין, ומספר נושאים משפחתיים נוספים,<ref>https://archive.org/details/InTheShadeOfTheQuranSayyidQutb</ref> בשבעת הפסוקים הראשונים<ref>Sayyid Qutb (d. 1966) Fi Zilal al-Qur'an (In the shades of the Qur'an)</ref> הסורה קוראת בתוקף לאנשים לקיים את חוקיו והדרכתו של אלוהים, ומזכירה את גורלם של אנשים שלא היו צייתנים, כמו הכופרים והסוררים שנענשו בגלל חטאם.<ref>Muhammad Farooq-i-Azam Malik (translator), Al-Qur'an, the Guidance for Mankind - English with Arabic Text </ref>

הפסוק ה-11 מתאר את הגישה הנדרשת מהמאמינים האמיתיים שהיא אמונה בשליח ובשפע הנובע ממנו.<ref>George Sale A Comprehensive Commentary on the Quran CHAPTER LXV.: ENTITLED SURAT AL TALÁQ (DIVORCE)</ref>

לבסוף, כוחו של אלוהים וחוכמתו מודגשים בסיום הסורה.<ref></ref>

==קישורים חיצוניים==

== הערות שוליים ==

קטגוריה:סורות
קטגוריה:נשים באסלאם
קטגוריה:נישואים באסלאם
צב יבשה רוסי

צב יבשה רוסי או צב יבשה מרכז-אסייתי (שם מדעי: Testudo horsfieldii) הוא מין של צב מהמשפחה צבים יבשתיים החי בערבות של רוסיה ומרכז אסיה והוא מצוי בטבע בסכנת הכחדה. הוא משויך לסוג צב יבשה, אך חלק מהחוקרים רואים בו מין יחיד בסוגו בסוג Agrionemys. הצב קרוי על שם החוקר תומאס הורספילד .

צב זה קטן יחסית, מגיע לאורך של 13 עד 25 סנטימטרים בזכרים ו-15 עד 25 סנטימטרים בנקבות. הצב בעל דו-צורתיות זוויגית, והזכרים בעלי זנבות ארוכים יותר מלנקבות, להם חריץ קטן דמוי-כוכב בקצה הזנב, טפרים רחבים יותר וגודלם קטן יותר במעט. הצבים יכולים לחיות עד 100 שנה.

צבע השריון הוא לרוב חום-אדמדם עד שחור, כשסביב הלוחיות הצבע צהוב-קש. הרגליים גדולות ואפורות והראש קצר ובקצהו לסתות צהובות-בהירות נוקשות. העיניים שחורות והזנב כהה.

הצב מצוי בטבע במרכז אסיה מדרום רוסיה עד איראן ופקיסטן ומזרחה עד לשינג'יאנג שבסין. הוא מצוי בסביבות יבשות לרבות באזורי מדבר ובקייצים חמים הוא נכנס לתרדמת קיץ, בה הוא ישן במשך תשעה חודשים. הוא צמחוני לחלוטין וניזון מצמחייה קרקעית. בשבי הוא נוהג לאכול בעיקר חסה, לחך ופרחי Valerianella או שן הארי.

צב יבשה רוסי הוא חית גידול ביתי פופולרית. ניתן לגדל אותו בפנים הבית או מחוץ לו. לרוב, בוחרים בגידול פנים בית למרות ששטח הגידור צריך להיות רחב יותר. עם גידור מותאם, משטח, לחות, תאורה ושמירה על טמפרטורה נכונה הצב יחיה בתנאים טובים.

==תת-מינים==
במין זה ישנם 3 תת-מינים:
* Testudo horsfieldii horsfieldii
* Testudo horsfieldii kazachstanica
* Testudo horsfieldii rustamovi

==קישורים חיצוניים==

* [https://alltortoise.com/how-to-build-the-best-russian-tortoise-enclosure/ בית לגידול צב רוסי], באתר Alltortoise (באנגלית)

== הערות שוליים ==

קטגוריה:בעלי חיים שתוארו ב-1844
קטגוריה:טקסונים שתוארו בידי ג'ון אדוארד גריי
קטגוריה:צבים יבשתיים
קטגוריה:רוסיה: זוחלים

קטגוריה:זוחלים יחידים בסוגם
יחסי גרנדה – הממלכה המאוחדת

הנציבות העליונה של גרנדה בלונדון
יחסי גרנדה–הממלכה המאוחדת הם יחסי החוץ בין גרנדה לבריטניה. שתי המדינות חברות מלאות בחבר העמים הבריטי.

== היחסים כיום ==
כממלכות חבר העמים, שתי המדינות תחת אותו מונרך, המלכה אליזבת השנייה, ושתיהן חברות באו"ם, חבר העמים הבריטי, האיגוד הפרלמנטרי של חבר העמים ואפריקה, הקריביים והפסיפיק–האיחוד האירופי.

== יחסים כלכליים ==
חברת הטלקומוניקציה הבריטית Cable and Wireless, (שמותגה מחדש כ-Landline, Internet, Mobile and Entertainment LIME), היא ספקית שירותי הטלפון בכל מדינת גרנדה.

== הגירה ==
=== לגרנדה ===
סקר שערך תאגיד השידור הבריטי (BBC) מצא כי ישנם כ-2,500 אנשים המזוהים כאזרחים בריטים המתגוררים בגרנדה.<ref>[http://news.bbc.co.uk/1/shared/spl/hi/in_depth/brits_abroad/html/caribbean.stm Brits Abroad]</ref>

=== לממלכה המאוחדת ===
במפקד בריטניה בשנת 2001 נמנו למעלה מ-9,783 אנשים ילידי גרנדה המתגוררים בבריטניה.<ref name="OECD"></ref>

== יחסים דיפלומטיים ==
ב-20 בינואר 2012 קיימה גרנדה את הפורום השביעי בריטניה–הקריביים באתר הנופש גרנדיאן ביי רקס. סדר היום העיקרי של פגישה זו היה הקמת אזורי עדיפות לשיתוף פעולה, דיון בתחומי דאגה מרכזיים והצעת מנגנונים שיאפשרו שיתוף פעולה רב יותר.<ref></ref> שר החוץ של בריטניה, ויליאם הייג השתתף בפגישה.

== נציגויות דיפלומטיות ==
* גרנדה מחזיקה בבריטניה נציבות עליונה בלונדון.
* בריטניה מחזיקה בגרנדה נציבות עליונה בסנט ג'ורג'ס.

==קישורים חיצוניים==

== הערות שוליים ==
Enrique Iglesias

Enrique Iglesias הוא אלבום הבכורה של הזמר-יוצר הספרדי אנריקה איגלסיאס.
== הפקה ==
האלבום יצא לאור ב-21 בנובמבר 1995, על ידי חברת התקליטים Fonovisa.
האלבום זכה בפרס גראמי לאלבום הפופ הלטיני הטוב ביותר בטקס גראמי ה-39, שנערך ב-26 בפברואר 1997. האלבום זכה להצלחה מסחרית ומכר מעל לשישה מיליון עותקים ברחבי העולם עד 1999. בארצות הברית הגיע האלבום למעמד פלטינה בנובמבר 1996, והיה לאחד האלבומים הלטיניים הנמכרים ביותר בכל הזמנים במדינה. חמשת הסינגלים שיצאו מהאלבום הגיע לפסגת מצעדי השירים הלטיניים של מגזין בילבורד האמריקאי.

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ברזיל (Pro-Música Brasil)
| זהב
| 200,000
|-
! מקסיקו (AMPROFON)
| יהלום
| 1,000,000
|-
! פורטוגל (AFP)
| זהב
|
|-
! ספרד (PROMUSICAE)
| פלטינה ×4
| 400,000
|-
! ארצות הברית (RIAA)
| פלטינה
| 1,000,000
|-
! colspan="3" |סיכום
|-
|אמריקה הלטינית
|–
|1,500,000
|-
!עולם
|–
|4,000,000
|}

== קישורים חיצוניים ==

== הערות שוליים ==

קטגוריה:אלבומי אנריקה איגלסיאס
קטגוריה:אלבומים בספרדית
קטגוריה:זוכי פרס גראמי לאלבום הפופ הלטיני של השנה
בית סבתא צילה

בית סבתא צילה – מרכז מבקרים
בית סבתא צילה הוא מרכז מבקרים לשימור המורשת ביבנאל. ביתם של צילה וברוך ליפשיץ. נמצא ברחובה הראשי של המושבה יבנאל, ונבנה בשנת 1905. אחד ממבני האיכרים המוקדמים של המושבה.

== היסטוריה ==

המושבה יבנאל שוכנת במורדות הרי נפתלי בבקעת יבנאל, במזרח הגליל התחתון. המושבה הראשונה שהוקמה בגל האחרון של העלייה הראשונה ב־1901.

המשפחות שהקימו את יבנאל – נדדו ממקום למקום, מאתר לאתר – כשבכל פעם משתנה הרכב המשפחות, על פי העליות מארצות שונות, בניסיונות לבנות יישוב חדש.

== הבית ==
בית סבתא צילה נבנה בשנת 1905 על ידי יהודי שעלה מליטא ועזב את משמר הירדן ביחד עם משה ליפשיץ. הוא בנה אותו מכספו הפרטי וחזר לאמריקה. הבית עבר ידיים ובעלים עד שנשכר על ידי צילה וברוך ליפשיץ ואחר כך נקנה על ידם.

ב-2012 החליטו דליה ויובל ליפשיץ לשפץ את הבית העזוב, ובהמשך קראו לו "בית סבתא צילה" על שם סבתו של יובל.

שתי אדריכליות מומחיות לשימור, ענת אסתרליס ועדי חיימוביץ, תכננו את השיפוץ, השחזור והשימור, והם ארכו שבעה חודשים. מצגת במרכז המבקרים מתעדת את תהליך.

הבית בנוי מאבן בזלת ומכיל כלי מטבח, כלי עבודה, כלים חקלאיים, חפצים וצילומים הממחישים את אורח חייהם של איכרי המושבה בראשית המאה ה־20.

עוד במקום: תצוגת ממצאים ארכאולוגיים שנמצאו בתל ינעם הסמוך ליבנאל, המזוהה עם יבנאל המקראית ()

במקום מוקרן סרט המספר על ראשוני המשפחה והיישוב.

== גלריית תמונות ==
 <gallery mode="packed" heights="180">
דבורים.jpg
המכונה.jpg|כלי העבודה במכוורת
אוסף קיני ציפורים.jpg|אוסף קיני ציפורים מלפני 70 שנה
מכשירי עבודה.jpg|מכשירי עבודה: תפירה, גיהוץ
פנים הבית.jpg|כלי בית ומטבח

</gallery>

== קישורים חיצוניים ==

* בארכיון האינטרנט
* [https://shimur.org/sites/%D7%91%D7%99%D7%AA-%D7%A1%D7%91%D7%AA%D7%90-%D7%A6%D7%99%D7%9C%D7%94-%D7%9E%D7%A8%D7%9B%D7%96-%D7%9E%D7%91%D7%A7%D7%A8%D7%99%D7%9D-%D7%9C%D7%A9%D7%99%D7%9E%D7%95%D7%A8-%D7%94%D7%9E%D7%95%D7%A8%D7%A9/ בית סבתא צילה] באתר המועצה לשימור אתרי מורשת
* 
* [http://www.holam.co.il/dalialif קטלוג ספקי חינוך] – הדף על מרכז המבקרים

קטגוריה:ישראל: מוזיאונים
קטגוריה:יבנאל
התאחדות הקטרגל הרוסית

התאחדות הקטרגל הרוסית (ברוסית: Ассоциация мини-футбола России, בראשי תיבות: АМФР) היא חטיבה של איגוד הכדורגל הרוסי האחראית על ארגון תחרויות קטרגל. נוסד בשנת 1992. ההתאחדות מנהלת את נבחרת רוסי בקטרגל ואת נבחרת רוסיה בקטרגל נשים.

== תחרויות לאומיות ==
* אליפות רוסיה בקרב קבוצות מועדוני ליגת העל 
* אליפות רוסיה בקרב קבוצות מועדוני הליגה הבכירה 
* גביע רוסיה 
* אליפות רוסיה בקרב קבוצות נשים במועדוני ליגת העל 
* גביע רוסיה בקרב קבוצות נשים 
* אליפות רוסיה בקרב קבוצות נשים במועדוני הליגה הבכירה 
* פרויקט "קטרגל לבית הספר" 
* פרויקט "קטרגל לאוניברסיטאות" 

== קישורים חיצוניים ==
* 

קטגוריה:רוסיה: קטרגל
קטגוריה:רוסיה: ארגוני ספורט
לאו היגיטה

לאונרדו דה מלו ויירה לייט (בפורטוגזית: Leonardo De Melo Vieira Leite; נולד ב-6 ביוני 1986 בריו דה ז'ניירו), הידוע יותר בשם לאו היגיטה (בפורטוגזית: Leo Higuita) הוא שחקן ברזילאי-קזחי בקטרגל, שוערה של קבוצת הקטרגל "קאיראט" ושחקן נבחרת קזחסטן. הוכתר לשוער הטוב ביותר בעולם בשנים 2015, 2016, 2018 על פי פרסי Futsal Planet.

הוא התחיל לשחק בגיל חמש, כשהוא מחקה את אביו השוער. הוא שיחק בקבוצות הקטרגל של מועדוני הכדורגל ואסקו דה גאמה, פלמנגו, פלומיננזס מריו דה ז'ניירו. עד גיל 18 הוא שיחק כדורגל וקטרגל במקביל, אבל בכדורגל הגדול הם העדיפו שוערים גבוהים ולאונרדו הלך לקטרגל. הוא קיבל את הכינוי היגיטה, מכיוון שהוא אוהב לשחק מחוץ לרחבת העונשין, כמו עמיתו הקולומביאני המפורסם רנה היגיטה<ref></ref>.

מאז 2011 - משחק בקאיראט הקזחית. מאז 2013 הוא משחק במדי נבחרת קזחסטן.

== סגנון משחק ==
בתמיכת המאמן של קאיראט והנבחרת הלאומית של קזחסטן, קאקאו, הביא סגנון חדש של משחק קטרגל. כאשר הקבוצה מחזיקה בכדור, הוא נכנס רחוק למגרש והופך למגן, מה שמביא יתרון מספרי בהתקפה במשחק של 5 מול 4. להיגיטה בעיטה טובה ולעיתים קרובות מבקיע שערים מהשדה. אך לא כל מאמני הקטרגל מרוצים מסגנון זה והמאמן הראשי של קרואטיה, מאטו סטנקוביץ', טען שסגנון המשחק של היגיטה הורג את הענף<ref></ref>. המאמן הראשי של נבחרת רוסיה, סרגיי סקורוביץ', ציין שהשוער אינו מפר את כללי המשחק. זוכה יורו 1996 דמיטרי גארין כינה את הטקטיקות של קזחסטן כגולת הכותרת של טורניר יורו 2016.

== תארים ==

== קישורים חיצוניים ==

* [http://www.afckairat.kz/club/team/16/ לאו היגיטה] באתר קאיראט
* [https://www.fpf.pt/Jogadores/Ficha-de-Jogador/playerId/1196087 לאו היגיטה] באתר מועדון FPF
* [https://www.thefinalball.com/jogador.php?id=177538 לאו היגיטה] באתר The Final Ball
* [http://afrk.kz/rus/player/cat/38/20 שוערים / לאונרדו דה מלו ויירה לייט "היגיטה"]

== הערות שוליים ==

קטגוריה:ספורטאים ברזילאים
קטגוריה:ספורטאים קזחים
קטגוריה:ברזילאים שנולדו ב-1986
קטגוריה:קזחים שנולדו ב-1986
קאיראט אלמטי (קטרגל)

קאיראט אלמטי (בקזחית: Qaırat Almaty fýtzal klýby) הוא מועדון קטרגל הממוקם באלמטי, העיר הגדולה ביותר בקזחסטן. המועדון הוקם בשנת 1995 והוא אחד המועדונים החזקים באירופה, לאחר שהגיע ארבע פעמים לחצי גמר ליגת האלופות בקטרגל בשש העונות האחרונות וזכה בו בעונת 2012/13 ובעונת 2014/15 וזכה 16 פעמים באליפות הלאומית.

שוער לאו היגיטה הוא בין השחקנים הבולטים של הקבוצה ונבחרת קזחסטן.

== תארים ==
* הגביע הבין יבשתי
** זכייה (1): 2014
* גביע אופ"א
** זכייה (2): 2012/13, 2014/15
** סגנות (1): 2018/19
* ליגת העל הקזחית: 16
** 2003/04, 2004/05, 2005/06, 2006/07, 2007/08, 2008/09, 2009/10, 2010/11, 2011/12, 2012/13, 2013/14, 2014/15, 2015/16, 2016/17, 2017/18, 2018/19
* גביע קזחסטן: 14
** 1999/00, 2000/01, 2004/05, 2005/06, 2006/07, 2007/08, 2008/09, 2009/10, 2012/13, 2013/14, 2014/15, 2015/16, 2016/17, 2017/18

== קישורים חיצוניים ==
* 

* [https://web.archive.org/web/20141105223819/http://www.futsalplanet.com/almanac/almanac-02.asp?cluid=7212 FutsalPlanet: פרופיל המועדון]

קטגוריה:קבוצות קטרגל
קטגוריה:אלמטי: ספורט
אביהו דיסטלמן

מימין לשמאל: [[עוזר ראש אג"ם האלוף איתן בן אליהו, נספח צה"ל בסין תא"ל משה מרום, קצין קשר ואלקטרוניקה ראשי תא"ל אביהו דיסטלמן וקצין הקשר הראשי של צבא סין, 1995]]
אביהו דיסטלמן (נולד ב-1947) שירת כקצין קשר ראשי בצה"ל, בדרגת תת-אלוף.

==ביוגרפיה==
אביהו דיסטלמן נולד בשנת 1947 בפתח תקווה. בשנת 1965 התגייס לצה"ל לקורס טיס, ממנו עבר לחיל הקשר כאלחוטן מורס וכמדריך מורס והפעלת רדיו בבה"ד 7. בשנת 1972 סיים בהצטיינות קורס קציני קשר, ושירת כקצין רדיו וביטחון במפקדת גייסות השריון. במלחמת יום הכיפורים שירת כסגן מפקד פלוגת הפעלה בגדוד קשר אוגדתי בסיני, ולחם בגזרה הצפונית ובגזרה המרכזית בסיני וממערב לתעלת סואץ.

בהמשך שירת כמ"פ הפעלה בגדוד קשר אוגדתי, קצין קשר חטיבתי בחטיבה 460, סגן קצין קשר אוגדתי באוגדה 36, מפקד קורס קציני קשר בבה"ד 7 וקצין אג"ם קשר בפיקוד המרכז. בשנת 1982 עלה לדרגת סא"ל ושירת כקצין קשר אוגדתי של אוגדה 162, במסגרתה לחם במלחמת שלום הגליל, נפצע פעמיים, חזר לתפקידו והשתתף בקרבות בביירות. לאחר המלחמה מונה לרע"ן מבצעים במפקדת קצין קשר ואלקטרוניקה ראשי (מקשר"ר).

עבר קורס קציני קשר מתקדם בצבא ארצות הברית, והוא בוגר בית הספר לפיקוד ומטה וקורס מח"טים.

בשנת 1986 עלה לדרגת אל"ם ושירת כמפקד קשר ואלקטרוניקה פיקודי (מקשא"פ) בפיקוד הצפון, רמ"ח אג"ם במפקדת קצין קשר ואלקטרוניקה ראשי וכסגן קצין קשר ואלקטרוניקה ראשי. בספטמבר 1993 מונה לקצין קשר אלקטרוניקה ומחשבים ראשי בדרגת תא"ל. במהלך כהונתו נעשו צעדים לשדרוג מערכות התקשורת בצה"ל, בין השאר קידום מערכת "ורד הרים", הצטיידות במכשיר הקשר "המכלול" כתחליף למכשיר ה-VRC וקידום המחשוב. בספטמבר 1996 סיים את שירותו כקצין קשר אלקטרוניקה ומחשבים ראשי.

לאחר שחרורו מצה"ל עסק בייעוץ בתחום התקשוב. בשנים 2009–2010 היה המרכז של ועדת גורן לבחינת זכאות לסיוע מאגפי השיקום. הוא חבר הוועד המנהל של העמותה להנצחת חללי חיל הקשר והתקשוב. הוא דירקטור בחברת אשל"ח, העוסקת ברווחת חיילים בשירות חובה.

דיסטלמן הוא בעל תואר ראשון בהיסטוריה כללית מאוניברסיטת תל אביב ותואר שני בכלכלה ומנהל עסקים מאוניברסיטת בן-גוריון בנגב.

==קישורים חיצוניים==

* 

==הערות שוליים==

קטגוריה:תתי-אלופים בצה"ל
קטגוריה:קציני קשר ראשיים
קטגוריה:בוגרי אוניברסיטת תל אביב
קטגוריה:ישראלים שנולדו ב-1947
ליסה מקגריליס

ליסה מקגריליס (באנגלית: Lisa McGrillis; נולדה ב-3 בספטמבר 1982) היא שחקנית בריטית.

==ביוגרפיה==
מקגריליס נולדה בצ'לטנהאם, וגדלה בסקוטבי, קרוב לקרלייל שבמחוז קאמבריה. היא למדה אומנויות הבמה באוניברסיטת נורת'אומבריה.

ב-2007 שיחקה מקגריליס במחזה "The Pitmen Painters" מאת לי הול. ההפקה הועברה לתיאטרון המלכותי הלאומי בלונדון ואחר כך לברודוויי.

ב-2011 השתתפה מקגריליס במחזה "מהומה רבה על לא דבר" בתיאטרון שייקספיר גלוב בתפקיד המשרתת מרגרט. כשהשחקנית שכיכבה בהצגה איב בסט חלתה, ביקש ממנה הבמאי ג'רמי הרין לשחק בתפקיד הראשי בדמות ביאטריס. ב-2014 הופיעה מקגריליס במחזה "The Pass" יחד עם ראסל טובי בתיאטרון רויאל קורט.

אחרי שהופיעה בסדרת הטלוויזיה "הפברן" השתתפה מקגריליס בתפקיד סמלת בילוש רייצ'ל קולס בסדרה "המפקח ג'ורג' ג'נטלי" בכיכובו של מרטין שו.

מקגריליס כיכבה לצדה של לזלי מנוויל בקומדיית המצבים "Mum" של רשת ה-BBC בתפקיד קלי, חברתו של ג'ייסון בנה של מנוויל. בפברואר 2019 שיחקה בתפקיד האנה ויילד בפרק בסדרה "Death in Paradise". מקגריליס שיחקה בתפקיד פוליטיקאית ממנצ'סטר בעונה השלישית של סדרת הדרמה המשטרתית "No Offence" של ערוץ 4. ב-2020 הופיעה בסיטקום "King Gary" של ה-BBC מאת טום דייוויס, וגילמה את סנדרה בדרמה "Deadwater Fell" של ערוץ 4.

===חיים אישיים===
מקגריליס נשואה לשחקן סטיוארט מרטין אותו פגשה במסיבת חג מולד בתיאטרון הלאומי. לבני הזוג יש בן אחד. מקריליס היא שגרירה של ארגון הצדקה PIPA.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2012–2013
| הברן
| dir="ltr" | Hebburn
| ויקי פירסון
| תפקיד ראשי
|-
| 2015
|
| dir="ltr" | Fungus the Bogeyman
| סאליבה
| מיני-סדרה
|-
| 2014–2017
| המפקח ג'ורג' ג'נטלי
| dir="ltr" | Inspector George Gently
| רייצ'ל קולס
| עונות 6–8
|-
| 2016–2019
|
| dir="ltr" | Mum
| קלי
| תפקיד ראשי
|-
| 2011
|
| dir="ltr" | Death in Paradise
| האנה ויילד
| בפרק "Murder Begins at Home"
|-
| 2018
|בלי לפגוע
| dir="ltr" | No Offence
| קרוליין מקוי
| סדרטת טלוויזיה; 6 פרקים
|-
| 2018
|
| dir="ltr" | King Gary
| מד קיי
| עונה שנייה
|-
| 2020
| מים שקטים
| dir="ltr" | Deadwater Fell
| סנדרה מקיי
| מיני-סדרה
|-
| 2023
| הכל בשבילה
| dir="ltr" | Best Interests
| ברנדה
| סדרת טלוויזיה עתידית של BBC One
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1982
קטגוריה:בריטים שנולדו ב-1982
יחסי ניקרגואה–רוסיה

שגרירות ניקרגואה במוסקבה
יחסי ניקרגואה–רוסיה הם היחסים הדו-צדדיים בין רוסיה לניקרגואה.

== היסטוריה ==
נציגויות דיפלומטיות הוקמו ב-18 באוקטובר 1979 בין ניקרגואה לברית המועצות חודשים ספורים לאחר המהפכה הסנדיניסטית של החזית הסנדיניסטית.<ref></ref> רוסיה היא היורשת של ברית המועצות, ולכן הקשרים נמשכו באופן טבעי עם רוסיה מאז פירוק ברית המועצות.

== יחסים עם סנדיניסטות ==
ברית המועצות פיתחה יחסים גדולים עם הסנדיניסטים לאחר הפלת משפחת סומוסה. במהלך שנות השמונים סיפקה ברית המועצות תמיכה פוליטית, כלכלית, צבאית ודיפלומטית מלאה לממשלה השמאלית של ניקרגואה. זו לא הייתה רק תגובה לתנועת ההתנגדות קונטרה אלא ברית מן המניין עם ברית המועצות, אשר העניקה אשראי חינם, סובסידיות כלכליות ומענקי נשק כבד. הניקרגואים קיבלו ללא עלות נשק כמו מסוקי התקפה מיל מי-24 חמושים (Hinds) ומסוקי תובלה מיל מי-17.<ref></ref><ref></ref><ref></ref>

ניקרגואה הצביעה בעקביות למטרות קומוניסטיות במהלך שנות השמונים. צבא קובה ונציגים פוליטיים, המסובסדים בכסף רוסי, איישו בקביעות בניקרגואה, מה שהפך את המדינה לחברה בגוש הקומוניסטי. לאחר שמנהיג הסנדיניסטים, דניאל אורטגה, חזר לשלטון בשנת 2007 רוסיה השתלטה על תפקיד הפטרון של ניקרגואה<ref></ref> ניקרגואה הייתה המדינה השנייה אחרי רוסיה שהכירה בעצמאות של השטחים שבמחלוקת דרום אוסטיה<ref></ref> ואבחזיה.<ref></ref> בספטמבר 2008, אולי בתגובה לאותה תמיכה, הציעה רוסיה לחזק את הקשר עם ניקרגואה ולהעניק סיוע לניקרגואה כדי לסייע לבנייה מחדש של אזורים שנפגעו מההוריקנים.<ref></ref>

בדצמבר 2008 ביקרו ספינות מלחמה רוסיות בניקרגואה בהזמנתו של הנשיא דניאל אורטגה, אף על פי שווילפרדו נבארו מהמפלגה הליברלית הקונסטיטוציונליסטית שבאופוזיציה אמר כי ללא אישור הפרלמנט הביקור הימי יהווה הפרה של החוקה.<ref></ref> במהלך הביקור תרמו בכירים רוסים כ-200,000 דולר עבור גנרטורים ומחשבים לבתי חולים, משטרה וצבא.<ref></ref>

זמן קצר לאחר מכן, ב-18 בדצמבר 2008, רוסיה וניקרגואה סיכמו כמה הסכמים דו-צדדיים לאחר שיחות בין הנשיאים דמיטרי מדבדב ודניאל אורטגה במוסקבה, כולל מזכרי הבנה בין משרדי החקלאות של המדינות, ובין סוכנות החלל הפדרלית הרוסית לבין משרד התקשורת של ניקרגואה.<ref></ref> התמיכה הרוסית נעשתה חשובה יותר לניקרגואה בעקבות נסיגה בסוף 2008 של הסיוע האמריקני והאירופי בשל החשש מפני הונאות בחירות וטיפול בזכויות אדם ודמוקרטיה.<ref></ref> באפריל 2009 ביטלה ניקרגואה את הדרישה מתיירים רוסים לקבל אשרות כניסה.<ref></ref>

ב-12 ביולי 2014 ערך ולדימיר פוטין ביקור רשמי בניקרגואה. ערך פגישה במנגואה עם נשיא ניקרגואה דניאל אורטגה.<ref></ref>

לגונה דה נחפה, מכתש וולקני במנגואה, יארח אתר לווין של מערכת גלונאס. כמה כלי תקשורת מערביים שיערו שהוא עשוי לשמש למודיעין אותות.<ref></ref>

== נציגויות דיפלומטיות ==
* רוסיה מחזיקה בניקרגואה שגרירות במנגואה.
* ניקרגואה מחזיקה ברוסיה שגרירות במוסקבה וקונסוליה ביקטרינבורג.

==קישורים חיצוניים==

== הערות שוליים ==
יחסי ניקרגואה–צרפת

יחסי ניקרגואה–צרפת הם היחסים הדיפלומטיים הרשמיים שבין רפובליקת ניקרגואה לבין הרפובליקה הצרפתית.

== יחסים פוליטיים ==
בשנות השמונים, צרפת סירבה ליישר קו עם מדיניות החסימות והתמיכה בקבוצות "קונטראס" נגד קבוצות מהפכניות הנתמכות על ידי רונלד רייגן.

== ביקורים רשמיים ==
שליחו האישי של נשיא צרפת באמריקה הלטינית ובקריביים, מר ז'אן-פייר בל, ביקר בניקרגואה בין 26–29 במרץ 2017, במהלכו התקבל על ידי הנשיא דניאל אורטגה ושר החוץ, מר דניס מונקדה. משלחת מקבוצת הידידות הצרפתית-מקסיקו ומרכז אמריקה של הסנאט הצרפתי ביקרה במנגואה באפריל 2018.

== יחסים כלכליים ==
הסחר בין צרפת לניקרגואה מוגבל: בשנת 2018 היה לצרפת גירעון סחר מול ניקרגואה, עם 49.6 מיליון אירו (44.4 מיליון אירו בשנת 2017) של היבוא ו-9.6 מיליון אירו של יצוא (10.2 מיליון אירו בשנת 2017). למספר חברות יש משרדי ייצוג במנגואה (אלקטל, אייר פראנס, לוריאל, פיג'ו, רנו וסנופי).

צרפת קיבלה משלחת כלכלית של ניקרגואה בנובמבר 2013, מר אורלנדו סולורזאנו, שר הכלכלה, התעשייה והמסחר בניקרגואה, נפגש במיוחד עם מר בנוט המון, נציג השר הצרפתי לכלכלה חברתית, תומכת הדדית וענייני צרכנות.

== שיתוף פעולה תרבותי, מדעי וטכני ==
כמעט 1,300 תלמידים לומדים צרפתית בסניף Alliance Française במנגואה ושני הנספחים שלה בלאון ובגרנדה. הברית הצרפתית משמשת כמרכז תרבות אירופי במנגואה. כ-10 סטודנטים מניקרגואה יוצאים לצרפת מדי שנה כעוזרים ספרדיים, וכ-40 בשנה לומדים באוניברסיטאות בצרפת.

== נציגויות דיפלומטיות ==
* ניקרגואה מחזיקה בצרפת שגרירות בפריז.
* צרפת מחזיקה בניקרגואה שגרירות במנגואה.

== קישורים חיצוניים ==
* [https://www.diplomatie.gouv.fr/en/country-files/nicaragua/ יחסי ניקרגואה–צרפת], באתר משרד החוץ הצרפתי

== הערות שוליים ==
מדיאסטנוסקופיה

מדיאסטנוסקופיה (באנגלית: Mediastinoscopy) היא בדיקה אנדוסקופית הסורקת את חלל המדיאסטינום. המדיאסטנוסקופיה משמשת בעיקר לצורך נטילת ביופסיה.

מדיאסטינוסקופיה משמשת גם לסקירת קשרי לימפה במדיאסטנום במקרים של חשד לסרטן הריאה. או לאבחון מחלות כמו סרקואידוזיס או לימפומה. בעבר הייתה מדיאסטנוסקופיה הבדיקה המובילה לאיתור סרטן הריאה, אך כיום, עם התפתחות אמצעי הדימות, ישנה העדפה לבדיקה באמצעים שאינם פולשניים, כמו CT, והשימוש בבדיקה פחת.
==ביצוע ההליך==
מדיאסטינוסקופיה מבוצעת על ידי רופא (בדרך כלל כירורג חזה). המטופל שוכב על הגב, ומורדם בהרדמה מלאה, מבוצע חתך קטן מעל עצם הסטרנום דרכו מוכנס המדיאסטינוסקופ אל המדיאסטנום. באמצעות המכשיר ניתן גם ליטול ביופסיה. בסיום הפעולה החתך נתפר באמצעות תפרים נמסים.

קטגוריה:ערכים שבהם תבנית בריטניקה אינה מתאימה
קטגוריה:בדיקות רפואיות
קטגוריה:אנדוסקופיה
This Is the Remix (אלבום של ג'סיקה סימפסון)

This Is the Remix הוא אלבום הרמיקסים הראשון של הזמרת ג'סיקה סימפסון אש יצא ב־2 ביולי 2002. האלבום כולל רמיקסים לשירים משני אלבומיה הראשונים של הזמרת אותם עשו התקליטנים הקס הקטור ופיטר רוהופר. האלבום הושפע מז'אנרים שונים מהמוזיקה האלקטרונית כמו טכנו ואמביינט. האלבום יצא לאור על מנת לעזור להצלחת אלבומה השני ולקדם את הקריירה של סימפסון מאחר שאלבומה השני חווה ירידה במכירות.

האלבום נמכר מחיר מוזל והיגע למקום ה־18 במצעד האלבומים האלקטרונים ואלבומי הדאנס האמריקאי.

== רקע ==
ב־15 באפריל 2002 קולומביה רקורדס אשר הוציאה את האלבום חשפה את העובדה שהאלבום עומד לצאת ופרטים עליו. האלבום מכיל שבעה רמיקסים לשירים משני אלבומיה הראשונים של הזמרת.

== רשימת רצועות ==

== קישורים חיצוניים ==

==הערות שוליים==

קטגוריה:אלבומי ג'סיקה סימפסון
קטגוריה:אלבומי רמיקס באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומי חברת קולומביה רקורדס
רייצ'ל ניקולס (עיתונאית)

רייצ'ל מישל ניקולס (באנגלית: Rachel Michele Nichols; נולדה ב-18 באוקטובר 1973) היא עיתונאית ספורט, מנחה ברשת ESPN. היא מארחת תוכנית דיונים בערוץ ה-NBA בשם "The Jump"; בימי חול ב-ESPN, היא מכסה חדשות וסיפורים מרחבי הליגה, כולל פאנל של אנליסטים ושחקני NBA.

== ראשית חיים ==
ניקולס נולדה כרייצ'ל מישל אלכסנדר. היא בוגרת של בית הספר התיכון ווינסטון צ'רצ'יל בפוטומק, מרילנד (סיימה בשנת 1991)<ref></ref> וסיימה את לימודיה בבית הספר לעיתונאות מדיל מאוניברסיטת נורת'ווסטרן בשנת 1995.<ref></ref>

== קריירה ==
ניקולס החלה את דרכה כעיתונאית ספורט בשנות התשעים, וכתבה לראשונה בעמוד הספורט של "פורט לודרדייל סאן-סנטינל" (1995–1996) לפני שעברה לסקר את וושינגטון קפיטלס מליגת NHL עבור הוושינגטון פוסט (1996–2004).<ref></ref> היא הצטרפה ל-ESPN בשנת 2004, שם הפכה לחלק קבוע בתוכנית "SportsCenter", "בספירה לאחור של יום ראשון של NFL" ובתוכנית "ספירה לאחור של יום שני בלילה", כמו גם בתוכניות קבועות של NFL ו-NBA.<ref></ref><ref name=":0"></ref> ניקולס הייתה גם כתבת של התכנית E: 60<ref></ref> ועבדה ככתבת במספר שידורי פוטבול.<ref name="cnn.com"></ref>

בשנת 2013 עזבה את ESPN לטובת עבודה ברשת CNN והחלה לארח את התכנית "Unguarded, בהנחייתה, מאוקטובר אותה שנה.<ref></ref> ספורטס אילוסטרייטד כינתה את ניקולס "עיתונאית הספורט המשפיעה והבולטת במדינה"<ref name="si.com"></ref> והיא זכתה לשבחים רבים על שאלותיה הקשות נגד נציב ה-NFL רוג'ר גודל בעקבות שערוריית ריי רייס<ref name="usatoday.com"></ref> וכמו כן על כך שהתעמתה עם המתאגרף פלויד מייוות'ר על ההיסטוריה שלו של אלימות במשפחה.<ref name="mediaite.com"></ref> באותה תקופה עבדה ניקולס גם בפאנל של ה-NBA של טרנר ספורט בתוכנית TNT בשנים 2013–2016 ועבדה גם בעונה הסדירה וגם במשחקי הפלייאוף.

מאז חזרתה ל-ESPN ב-2016, היא מנחה את התכנית "Jump" כתוכנית דיונים יומית על ה-NBA.<ref></ref> בשנת 2019 היא נבחרה כמארחת התכנית NBA Saturday Primetime ב-ABC ואת גמר ה-NBA ברשת ABC.<ref></ref> היא גם הפכה למארחת אורחת חוזרת בפודקאסט "Pardon My Take" וכן בתוכנית הטלוויזיה "Pardon the Interruption".<ref></ref>
=== שבחים ===
היא הוכתרה על ידי "אסקווייר כאחת ה"נשים שאנחנו אוהבים"<ref></ref> וההוליווד ריפורטר דירג אותה כאחת מ"עשרת הקולות החזקים ביותר בתקשורת הספורט".<ref></ref><ref></ref><ref></ref><ref></ref>
== חיים אישיים ==
ניקולס נשואה לבמאי מקס ניקולס,<ref></ref> בנו של במאי הקולנוע מייק ניקולס. הם נישאו בטקס יהודי בוונציה בשנת 2001.<ref name="NYTWedding"></ref> נולדו להם זוג תאומות.<ref></ref><ref></ref> יש לה גם אח אחד גדול ואח צעיר.<ref></ref>

== קישורים חיצוניים ==

== הערות שוליים ==

קטגוריה:מנחות טלוויזיה אמריקאיות
קטגוריה:עיתונאי ספורט
קטגוריה:אמריקאיות שנולדו ב-1973
קטגוריה:אמריקאים שנולדו ב-1973
יפה לך שמח

"יפה לך שמח" הוא סינגל שהוקלט על ידי המוזיקאי הישראלי עילי בוטנר בשיתוף הזמרת והשחקנית הישראלית מגי אזרזר. השיר יצא לאור ב-17 ביוני 2020, על ידי חברת התקליטים אן אם סי יונייטד.

==רקע וכתיבה==
השיר נכתב והולחן על ידי עילי בוטנר ואבי אוחיון והופק על ידי פטריק סבג. כתיבת השיר במשותף עם אוחיון היא בשונה מהעבודה הרגילה של בוטנר, שנוהג לכתוב ולהלחין את שיריו לבדו.

בוטנר ואזרזר הכירו לראשונה בהצגה "אפס ביחסי אנוש" בה אזרזר שיחקה. זו הפעם השנייה בה אזרזר משתתפת בסינגל, לאחר ששרה לצד הזמר רותם כהן בשיר "אקוט שרי". בסמוך לצאתו כסינגל, עלה השיר לרשת הזרמת המדיה ספוטיפיי.

השיר משתייך לסוגת המוזיקה הים-תיכונית, ונפתח בנגינת סאז.

==וידאו קליפ==
טרם צאת הווידאו קליפ המלא של השיר, הועלה לערוץ היוטיוב של עילי בוטנר ב-17 ביוני 2020, אודיו קליפ המראה את עטיפת הסינגל והקלטת אודיו השיר. נכון ל-5 בפברואר האודיו קליפ צבר מיליון ו-900 אלף צפיות ביוטיוב.

==ביקורת==
מבקר המוזיקה יוסי חרסונסקי סקר את השיר והעניק לו חמישה כוכבים מלאים מתוך חמישה. הוא ציין כי אזרזר "ממלאת את התפקיד כשחקנית מיומנת בעלת כישורי שירה בלתי מבוטלים". בביקורת במאקו נכתב עליו כי זהו "שיר אישי יותר העושה צעד קטן מעבר לתכנים אותם הכתיבה ההצגה אשר הפגישה ביניהם" (כלומר, בין בוטנר לאזרזר).

==מיקומי שיא==

==קישורים חיצוניים==

* 
* [https://yosmusic.com/עילי-בוטנר-עם-מגי-אזרזר-יפה-לך-שמח/ עילי בוטנר עם מגי אזרזר – יפה לך שמח], באתר של יוסי חרסונסקי
* 
* [https://www.nli.org.il/he/items/NNL_MUSIC_AL997011342249605171/NLI לדף השיר] באתר הספרייה הלאומית

==הערות שוליים==

קטגוריה:שירי 2020
קטגוריה:סינגלים מ-2020
קטגוריה:שירים בעברית
קטגוריה:שירים על אושר
קטגוריה:סינגלים בהוצאת NMC יונייטד אנטרטיינמנט
עמק אבליישן

עמק אבליישן (באנגלית: Ablation Valley; מילולית: עמק ההתאיידות) המכונה גם מפרץ אבליישן (באנגלית: Ablation Bay) הוא עמק חשוף מקרח, בחוף המזרחי של האי אלכסנדר, שבאנטארקטיקה.

אורכו של העמק 3 קילומטרים.

העמק ממוקם בסמוך מדרום לנקודת אבליישן, שלחוף מפרץ ג'ורג' השישי; ומצפון לרמת גנימד.

גובהו של העמק 143 מטרים מעל פני הים.

== היסטוריה ==
=== גילוי ומיפוי העמק ===

העמק התגלה לראשונה על ידי לינקולן אלזוורת', בטיסתו מעל האזור ב-23 בנובמבר 1935; הקרחון מופה בשנת 1960 על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו בטיסתו של אלזוורת'.

העמק נסקר בשנת 1936 על ידי המשלחת הבריטית אל ארץ גרהאם.

העמק מופה מחדש על ידי משלחת החקר של אוניברסיטת אברדין, שנערכה בסיוע של הסקר האנטארקטי הבריטי, בעונת המחקר (הקיץ האנטארקטי) 1978–1979.

=== מקור השם ===

שמו של העמק ניתן לו על ידי המשלחת הבריטית אל ארץ גרהאם.

השם ניתן לעמק בשל כמויות השלג והקרח המועטות שנמצאו בו - וזאת בשל איוד המשקעים שנופלים בו.

=== אזור אנטארקטי מוגן במיוחד ===

העמק מהווה חלק מהאזור האנטארקטי המוגן במיוחד "עמק אבליישן, ורמת גנימד" - אזור מוגן מספר 147.

וזאת מאחר שבעמק התגלו קינים של חמסנים דרומיים קוטביים ( Catharacta maccormicki ) וכן נקודות הטלה של יסעורי שלג ( Pagodroma nivea ) התגלתה בנקודת אבליישן.

== ראו גם==
* עמק אראטיק
* עמק בלמנייט
* עמק ויקינג
* עמק מוטונאי
* עמק פלטאיירון
* נקודת אבליישן

== לקריאה נוספת ==

<div class="mw-content-ltr">• Butterworth, P.J.(1985) [http://nora.nerc.ac.uk/id/eprint/523257/ Sedimentology of Ablation Valley, Alexander Island], British Antarctic Survey Bulletin, 66. 73-82</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:25 עמק אבליישן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=121546 עמק אבליישן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=18&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR עמק אבליישן] באתר הגאזט האנטארקטי המשווה SCAR של ממשלת אוסטרליה
* [http://www.antarcticglaciers.org/2012/12/part-3-deployment-to-ablation-point-massif/ablation-valley-from-the-air-2/ תצלום אוויר של עמק אבליישן]
* [https://www.mindat.org/feature-6630016.html עמק אבליישן] באתר mindat
* [https://mapcarta.com/25605710 מפת אזור עמק אבליישן]

== הערות שוליים ==

אבליישן
אבליישן
אבליישן
ג'ודה לואיס

ג'ודה לואיס (באנגלית: Judah Lewis; נולד ב-22 במאי 2001) הוא שחקן קולנוע וטלוויזיה אמריקאי-יהודי. ידוע בזכות כיכובו בסרט האימה "השמרטפית" והמשכו "השמרטפית מכה שנית".

== ביוגרפיה ==
לואיס נולד בארצות הברית, לאב נוצרי ממוצא בריטי וגרמני, ולאם יהודייה ממוצא אשכנזי. שני הוריו, הארה (לבית גורדון) ומארק לואיס, הם מורים למשחק בלוס אנג'לס.

== קריירה ==
ב-2014 שיחק בסרט הטלוויזיה "Deliverance Creek" ברשת Lifetime, בכיכובה של לורן אמברוז.

ב-2015, היה בין ששת השחקנים האחרונים שנבחנו לתפקיד הראשי בסרט (שבסוף הלך לטום הולנד) הריבוט "ספיידרמן: השיבה הביתה". בנוסף בשנה זו, שיחק בפרק אחד בסדרה "CSI סייבר" ברשת CBS. בנוסף ב-2015, שיחק בתפקיד משנה בסרט הדרמה-הקומית "הרס", בכיכובו של ג'ייק ג'ילנהול. בנוסף, באותה שנה, שיחק בתפקיד זוטר בתור ג'וני יוטה הצעיר בסרט הפעולה "נקודת פריצה", רימייק לסרט באותו שם מ-1991.

בשנת 2016, שיחק בשישה פרקים בסדרה "משחק השתיקה" ברשת NBC.

בשנת 2017, כיכב בסרט האימה הקומי "השמרטפית" מבית Netflix, לצד סמארה ויבינג.

בשנת 2018, כיכב בסרט האימה הקנדי "הקיץ של 84". בנוסף ב-2018, שיחק בתפקיד משנה בסרט לכל המשפחה מבית נטפליקס "להציל את חג המולד", בכיכובו של קורט ראסל.

בשנת 2019 כיכב בסרט האימה "אני רואה אותך", לצד הלן האנט.

בשנת 2020, כיכב גם בסרט ההמשך "השמרטפית מכה שנית" מבית נטפליקס. בנוסף ב-2020, כיכב גם בסרט ההמשך "להציל את חג המולד: חלק שני", גם הוא מבית נטפליקס.

בשנת 2023 שיחק בתפקיד משנה בסרט האימה "Suitable Flesh" בכיכובה של הת'ר גראהם.

== פילהמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2015
|הרס
|כריס מורנו
|
|-
|נקודת פריצה
|ג'וני אוטה הצעיר
|
|-
|2017
|השמרטפית
|קול ג'ונסון
|
|-
| rowspan="2" |2018
|הקיץ של 84
|טמי איטון
|
|-
|להציל את חג המולד
|טדי פירס
|
|-
|2019
|אני רואה אותך 
|קונור הרפר
|
|-
| rowspan="2" |2020
|השמרטפית מכה שנית
|קול ג'ונסון
|
|-
|להציל את חג המולד: חלק שני
|טדי פירס
|
|-
|TBA
|Lifeline
|סטיבן תומאס בצעירותו
|
|-
|2023
|Suitable Flesh
|אסא וויט
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2014
|Deliverance Creek
|קיילב בארלו
|סרט טלוויזיה של Lifetime
|-
|2015
|CSI סייבר
|דני מץ
|פרק: "Kidnapping 2.0" 
|-
|2016
|משחק השתיקה
|גיל האריס הצעיר
|6 פרקים
|}

== קישורים חיצוניים ==

==הערות שוליים== 

קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2001
אילנה ירושלמי

אילנה ירושלמי (נולדה ב-2 בנובמבר 1967) היא עורכת דין ישראלית. החל משנת 2019 מכהנת כפרקליטת מחוז צפון (פלילי) בפרקליטות המדינה.

== ביוגרפיה ==
נולדה בארצות הברית לנינה וצ'ארלס כהן. בעלת תואר ראשון במשפטים מהאוניברסיטה העברית בירושלים ותואר שני במנהל ומדיניות ציבורית מאוניברסיטת חיפה, אותו סיימה בהצטיינות. בוגרת מחזור 2020 של חברי רשת המנהיגות הבכירה של קרן וקסנר.<ref>[https://il.wexnerfoundation.org/our-alumni/ הבוגרים שלנו], באתר קרן וקסנר.</ref>

=== פרקליטות המדינה ===
בשנת 1992 החלה להתמחות במחלקות הפלילית והפיסקאלית בפרקליטות המדינה, וב-1994 הצטרפה החלה לשמש כפרקליטה מן המניין בפרקליטות מחוז צפון בתחום הפלילי, ומאז כיהנה בשורת תפקידים. החל מ-2012 שימשה מנהלת מחלקה פלילית בפרקליטות מחוז צפון.

במסגרת תפקידיה ניהלה ירושלמי תיקים רבים, ביניהם רצח,<ref></ref><ref></ref><ref></ref> סמים, מין,<ref>[https://www.facebook.com/watch/?v=407458953388602 אילנה ירושלמי בדף הפייסבוק של פרקליטות המדינה], 4 באפריל 2019.</ref> ועוד. תיק מתוקשר שניהלה לאורך שנים הוא רצח הנערה שלי דדון<ref></ref> וכן הייתה מעורבת גם בתיק רצח תהילה נגר.

=== פרקליטת מחוז צפון (פלילי) ===
באפריל 2019 נבחרה לכהן כפרקליטת מחוז צפון (פלילי).<ref></ref> במאי 2020 הייתה בין בכירי הפרקליטות שתקפו בחריפות את ממלא מקום פרקליט המדינה דן אלדד, בטענה שבדיקה שפתח כנגד היועץ המשפטי לממשלה אביחי מנדלבליט בפרשת הרפז נעשתה משיקולים שאינם ענייניים ופרסומה ברבים היה "מעשה שלא ייעשה".

מובילה את עמדת המדינה בעניין משפטו החוזר של רומן זדורוב. בדצמבר 2021, על דעת פרקליט המדינה עמית איסמן, הורתה על חידוש החקירה הפלילית בפרשת הסרסור בסוהרות בכלא גלבוע.<ref></ref> מובילה את עמדתה של פרקליטות המדינה בעניינו של עבריין המין אלון קסטיאל, ואף התראיינה בנושא זה.<ref>[https://twitter.com/ReshetBet/status/1534491100601270272 ציוץ של כאן רשת ב ברשת החברתית טוויטר], 8 ביוני 2022; </ref>

== חיים אישיים ==
נשואה לעופר ירושלמי, מנהל בית הספר התיכון בכפר הנוער הודיות, ואם לחמישה. מתגוררת ביישוב אשחר.

== קישורים חיצוניים ==
* [https://www.gov.il/he/Departments/General/north-criminal-about על אודות פרקליטות מחוז צפון (פלילי)], באתר משרד המשפטים
* אסתי פרז, [https://soundcloud.com/kan-bet/7mrpnlwilewt "הראיות לא סיפרו את כל הסיפור"] – ריאיון עם ירושלמי אודות רצח תהילה נגר, באתר SoundCloud, 19 בפברואר 2019
* אילה חסון, [https://103fm.maariv.co.il/programs/media.aspx?ZrqvnVq=HIGIFM&c41t4nzVQ=FEG "האמנו ואנחנו עדיין מאמינים שהוא הרוצח"] – ריאיון עם ירושלמי אודות רצח תהילה נגר, באתר 103fm, 20 בפברואר 2019
* ליאת רון, [https://1045fm.maariv.co.il/programs/media.aspx?ZrqvnVq=HGIFEH&c41t4nzVQ=FEG "ללא עסקת טעון, ייתכן שהנאשם היה יוצא לחופשי"] – ריאיון עם ירושלמי אודות רצח תהילה נגר (החל מדקה 8:20), באתר 104.5FM רדיו צפון, 20 בפברואר 2019

== הערות שוליים ==

קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:משפטנים בוגרי תוכנית המנהיגות הבכירה של קרן וקסנר
קטגוריה:עורכות דין פליליות ישראליות
קטגוריה:עורכי דין פליליים ישראלים
קטגוריה:פרקליטות מחוזיות
קטגוריה:פרקליטי מחוז צפון
קטגוריה:אשחר (יישוב): אישים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
סורת אל-קמר

סורת אל-קמר (בערבית: سورة القمر, "הירח") היא הסורה ה-54 בקוראן, והיא מונה 55 פסוקים.

== תוכן הסורה ==
פסוקים 1–8 מתמקדים בהתנגדותם של הפוליתאיסטים למוחמד. פסוקים 9–17 עוסקים בנח ובמבול. פסוקים 18–22 מזכירים את שבט עאד. פסוקים 23–32 מגוללים את סיפורם של שבט ת'מוד. פסוקים 33–40 עוסקים בלוט ובבני עמו. פסוקים 41–42 מתארים כיצד הושמדו לכאורה אנשיו של פרעה. פסוקים 43–55 מתארים חלק האירועים שלכאורה עתידים להתרחש באחרית הימים.

=== ביקוע הירח ===
בפסוק הראשון בסורת אל-קמר נאמר "אכן קרובה השעה והירח יבקע". חלק מהמסורות האסלאמיות מסבירות את הפסוק הזה כנס שביצע מוחמד, כמענה לבקשתם של שבט קורייש. מרבית הפרשנים המוסלמים הקדומים ואלו מתקופת ימי הביניים קיבלו את האותנטיות של מסורות אלה, המרמזות על פיצול הירח כאירוע היסטורי. לעומת זאת, פרשנים הדוגלים בלוגיקה ורציונליזם גורסים כי לא מדובר באירוע היסטורי, אלא במטפורה.

== קישורים חיצוניים ==

== הערות שוליים ==

קטגוריה:סורות
צ'גלה

צ'גלה (בהונגרית: Csögle) הוא כפר במחוז וספרם שבמרכז הונגריה.
כמו כפרים רבים באירופה גם בצ'גלה מספר התושבים נמצא בירידה. כך, בשנת 1990 חיו בכפר 779 תושבים, ובשנת 2019 רק 562 תושבים.

==יהודי צ'גלה==
בצ'גלה חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|95
|
|-
|1880
|141
|1,315
|-
|1910
|29
|
|-
|1920
|22
|
|-
|1930
|23
|
|-
|1941
|21
|1,235
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
דברון

דברון (בהונגרית: Dabrony) הוא כפר במחוז וספרם שבמרכז הונגריה.
כמו כפרים רבים באירופה גם בדברון מספר התושבים נמצא בירידה. כך, בשנת 1990 חיו בכפר 486 תושבים, ובשנת 2019 רק 363 תושבים.

==יהודי דברון==
בצ'גלה חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|5
|
|-
|1880
|18
|733
|-
|1910
|12
|
|-
|1920
|2
|
|-
|1941
|4
|793
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
יחסי סוריה–צ'ילה

יחסי סוריה–צ'ילה הם היחסים הדיפלומטיים הרשמיים שבין הרפובליקה הערבית הסורית לבין הרפובליקה של צ'ילה.

== היסטוריה ==
היחסים הבילטרליים בין שתי המדינות החלו ב-9 באפריל 1928 כאשר צ'ילה מינתה קונסול בביירות עבור סוריה, ארץ ישראל, מסופוטמיה ופרס. בשנת 1945, כוננו היחסים הדיפלומטיים בין המדינות והוקמו שגרירויות בסנטיאגו דה צ'ילה ודמשק. תחילת היחסים הדו-צדדיים הייתה קשורה לקיומה של מושבה פעילה של סורים בצ'ילה, שהיו חלק מההגירה הערבית מאז סוף המאה ה-19. על פי המדריך החברתי של המושבה הערבית משנת 1941, חיו בצ'ילה עד אז 706 משפחות סוריות, בערך 3,520 איש.

בשנת 1975 ביקרה משלחת ידידות, בראשות סגן שר החוץ הצ'יליאני, אנריקה ואלדס, בסוריה. באותה הזדמנות הוא נפגש עם מקבילו הסורי, כמו גם עם שרי הכלכלה והחינוך. בסוף יולי 1981, לאחר מספר שנים של קיום יחסים דו-צדדיים בו זמנית, שגריר צ'ילה בסוריה, מיגל ג'ייקוב הלו הציג את כתב האמנה בפני הנשיא חאפז אל-אסד. סוריה מצידה החליטה בספטמבר אותה שנה להעלות את דרגת הנציגות הדיפלומטית שלה בצ'ילה. כך, ביוני 1982, השגריר הסורי החדש בצ'ילה, הישאם חלג', הציג את כתב האמנה לגנרל אוגוסטו פינושה.

בפברואר 2006, בעקבות פרסום בעיתונות הדנית עם קריקטורה של הנביא מוחמד, התקיימו הפגנות שונות של חוסר שביעות רצון בערים המרכזיות בעולם הערבי, כולל דמשק, שם התאספו קהל בפאתי המטה הדיפלומטי של דנמרק, שנמצא באותו בניין של שגרירות צ'ילה, והיה יעד לביזה ושריפות שהגיעו לשיאם בהשמדת המשרדים, הארכיונים והריהוט של הנציגות הצ'יליאנית. לאחר אירועים אלו הציגה ממשלת צ'ילה מכתב מחאה בפני סוריה, והסכימה עם הרשויות הסוריות על פיצויים על המתקנים. שתי הערות מחאה נוספות הוצגו על ידי צ'ילה לסוריה, תחילה על מעצר והכאת תייר צ'יליאני בדמשק במרץ 2011, ובהמשך במאי אותה שנה בגין הפרת עקרון הפגיעה הדיפלומטית של מכונית רשמית. אירוע נוסף שהשפיע של היחסים הבילטרליים היה הרצח של הקונסול הצ'יליאני בדמשק, הקטור פאונדז, שב-26 במרץ 2007 נמצא חנוק ובעל סימנים שהוכה בדירתו בשכונת מלכי. ב-3 באפריל עצרה המשטרה הסורית את מבצע הרצח, שעשה זאת ממניעים פליליים.

בנוגע למלחמת האזרחים בסוריה, משרד החוץ הצ'יליאני פרסם הצהרה בשנת 2011 המייעצת לאזרחי צ'ילה שלא לנסוע לסוריה עד שהמצב ישוב לקדמותו. בשנה שלאחר מכן הונחו כל פקידי שגרירות צ'ילה בדמשק לעזוב את הארץ. כמו כן, צ'ילה קיבלה כ-300 פליטים סורים שנמלטו ממלחמה זו.

== יחסים מסחריים ==
בשנת 2015, המסחר בין שתי המדינות הסתכם ב-90 אלף דולר, עם שיעור ירידה שנתי ממוצע של 81% בחמש השנים האחרונות, המורכב כולו מיצוא סורי של בגדי סיבים סינתטיים לצ'ילה.

== נציגויות דיפלומטיות ==
* צ'ילה מחזיקה בסוריה שגרירות בדמשק.
* סוריה מחזיקה בצ'ילה שגרירות בסנטיאגו דה צ'ילה ו-4 קונסוליות בלה סרנה, אוסורנו, רנקגואה וולפראיסו.

== הערות שוליים ==
ביורן איטלינג

ביורן איטלינג (בשוודית: Björn Daniel Arne Yttling; נולד ב-16 באוקטובר 1974, אומאו) הוא זמר-יוצר גיטריסט ומפיק מוזיקלי שוודי.

== ביוגרפיה ==
ביורן איטלינג נולד באומאו, שוודיה. הוא התחיל להלחין ולנגן בגיל שמונה. בהמשך הוא עבר לעיר וסטרוס בה למד מוזיקה. בהיותו שם ביורן איטלינג הכיר את פטר מורן וביחד עם גון אריקסון בשנת 1997 הם הקימו טריו אינדי רוק בה איטלינג היה מנגן גיטרה והיה כותב שירים. הלהקה הוציא מספר רב של אלבומים שזכו להצלחה במיוחד בשנים 2006–2011. במרץ 2020 הלהקה הוציאה את האלבום התשיעי שלה והיה מתוכנן סבב הופעות בארצות הברית שנדחה.

בנוסף לפעילות בלהקה, ביורן איטלינג עסק בהפקת אלבומים וכתיבת שירים לאמנים אחרים כמו ליקה לי, כריסי היינד, פרנץ פרדיננד, אלכס וינסטון ועוד. בסך הכל הוא הפיק 20 אלבומים.

בשנת 2014 הוא היה בין התורמים העיקריים לאלבום חדש של כריסי היינד.

== קישורים חיצוניים ==

* [https://genius.com/artists/Bjorn-yttling קורות חיים]

קטגוריה:זמרים-יוצרים
קטגוריה:זמרי רוק
קטגוריה:זמרים שוודים
קטגוריה:גיטריסטים שוודים
קטגוריה:מפיקים שוודים
קטגוריה:שוודים שנולדו ב-1974
יחסי ירדן–צ'ילה

יחסי ירדן–צ'ילה הם היחסים הדיפלומטיים הרשמיים שבין ממלכת ירדן לבין הרפובליקה של צ'ילה.

== היסטוריה ==
צ'ילה וירדן כוננו יחסים דיפלומטיים בשנת 1954. שנתיים לאחר מכן הוקמה בעמאן נציגות צ'יליאנית. האמנות הדו-צדדיות הראשונות בין צ'ילה לירדן מתוארכות לשנת 1977, כאשר נחתם הסכם על תחבורה אווירית בעמאן. ארבע שנים אחר כך נחתם הסכם בסיסי לשיתוף פעולה כלכלי, טכני ותרבותי, ואילו בשנת 1997 נחתם הסכם פטור מוויזה לבעלי דרכונים דיפלומטיים ורשמיים.

בשנת 2008 הגיעו עבדאללה השני, מלך ירדן וראניה, מלכת ירדן לביקור ממלכתי בצ'ילה, אז חתמו שתי המדינות על הסכמים דו-צדדיים בנושא תיירות, עבודות ציבוריות, השקעות, סחר ותעשייה, וכן כמו כן נחתמה התוכנית המבצעת לשיתוף פעולה מדעי ותרבותי, ונוצרה המועצה העסקית הצ'יליאנית-ערבית. מאוחר יותר, בתחילת 2010, ביקר הנסיך חסן בן טלאל, מלווה באשתו הנסיכה סרבת אל-חסן, בצ'ילה, שם ערך פגישות עם רשויות שונות, פרלמנטרים, אנשי אקדמיה, אנשי עסקים ונציגי הקהילה הערבית בערים סנטיאגו דה צ'ילה, ולפראיסו וולדיביה. בשנה שלאחר מכן, נשיא צ'ילה סבסטיאן פיניירה ערך ביקור עבודה בעמאן כדי להיפגש עם המלך עבדאללה השני. לרגל האירוע קיימו שני ראשי המדינה פגישה פרטית בה סקרו את היחסים הדו-צדדיים ואת הנושאים הרלוונטיים ביותר על סדר היום האזורי והבינלאומי. לאחר מכן התקיימה פגישה ממושכת בין שתי המשלחות. ב-3 בנובמבר 2015 קיימו שתי המדינות פגישה ראשונה של התייעצויות פוליטיות באמצעות משרדי החוץ שלהן.

== יחסים כלכליים ==
המסחר בין שתי המדינות הסתכם ב-11 מיליון דולר בשנת 2016, שהם גידול של 26% בחמש השנים האחרונות. המוצרים העיקריים שמייצאת צ'ילה לירדן היו עיסת עץ כימית, צמחי אבן, קרטון, ואילו ירדן מייצאת לצ'ילה בעיקר בגדים שונים העשויים סיבים סינתטיים ואשלגן הידרוקסידי.

== נציגויות דיפלומטיות ==
* צ'ילה מחזיקה בירדן שגרירות בעמאן, המוסמכת גם עבור ערב הסעודית, ובנוסף מחזיקה קונסוליה בעקבה.
* ירדן מחזיקה בצ'ילה שגרירות בסנטיאגו דה צ'ילה.

== הערות שוליים ==
יחסי צ'ילה–תימן

יחסי צ'ילה-תימן הם היחסים הבינלאומיים בין צ'ילה לבין תימן. לא מתקיימים יחסים דיפלומטיים בין שתי המדינות.

== יחסים כלכליים ==
בשנת 2018 הסתכם הסחר בין שתי המדינות ב-12,000 דולר.

== נציגויות דיפלומטיות ==
* צ'ילה לא מיוצגת בתימן לא בדרג השגרירות ולא בדרג הקונסוליה.
* תימן לא מיוצגת בצ'ילה לא בדרג השגרירות ולא בדרג הקונסוליה. 

== הערות שוליים ==
L'homme armé

כתב יד של תווי השיר מ-1470 לערך
L'homme armé (בצרפתית: "הגבר החמוש") הוא שיר עם מן האסכולה הבורגונדית. חשיבותו היא בכך שבמהלך המאה ה-15 וה-16 שימש כלחן בסיסי (קנטוס פירמוס) עליו חיברו מלחינים שונים לפחות ארבעים מיסות. לפי אסכולת ההלחנה הפרנקו-פלמית שימשו שירי עם חילוניים פופולריים כלחן בסיסי לפיו הולחנו מילות המיסה. "הגבר החמוש" היה כלל הנראה שיר פופולרי ביותר ונעימתו היא הנעימה הנפוצה ביותר ששימשה כבסיס לחיבור מיסה בכל תולדות המוזיקה. אולם, עקב התנגדות הוותיקן לשירים חילוניים כבסיס למוזיקה כנסייתית, היה ניסיון להציג את נושא השיר לא כאיש חמוש חילוני אלא כייצוג אלגורי למלאך מיכאל ובכך "להכשיר" את השימוש בלחנו כלחן מוביל ליצירות דתיות. מאידך, יש הסוברים כי שם השיר לקוח משמו של בית מרזח (Maison L'Homme Arme) סמוך למגוריו של המלחין גיום דופאי בקמבריי. השיר מוכר לראשונה החל מ-1453, מיד לאחר נפילת קונסטנטינופול וייתכן שיש לו קשר למאורע זה או למסע צלב שתוכנן נגד האימפריה העות'מאנית בעקבות כך.

== המוזיקה ==

{| align="center" cellpadding="5"
|- align="center"
!צרפתית
|
!עברית
|-
|<div class="mw-content-ltr">L’homme armé doibt on doubter.<br>On a fait partout crier<br>Que chascun se viegne armer<br>D’un haubregon de fer.<br>L’homme armé doibt on doubter.</div>
|
|
יש לפחד מהגבר החמוש.הדבר הוצהר בכל מקום שכל איש צריך לחמש את עצמו בשריון ברזל.יש לפחד מהגבר החמוש.
|}

== מיסות המבוססות על השיר ==
בין המלחינים שחיברו לפחות מיסה אחת לפי השיר ניתן למנות את גיום דופאי (הראשון הידוע שעשה שימוש בשיר), אנטואן בינואה (המוזכר לעיתים כמי שחיבר אותו), יוהנס אוקכם, יוהאנס רגיס (שתי מיסות, אחת שרדה), יוהנס טינקטוריס, יאקוב אוברכט, ז'וסקן דה פרה (שתי מיסות), לואזה קומפר, אנטואן ברימל, פייר דה לה רו (שתי מיסות), כריסטובאל דה מוראלס (שתי מיסות), פרנסיסקו דה פניילוסה, פרנסיסקו גררו, לודוויג זנפל, ג'ובאני פלסטרינה (שתי מיסות) וג'אקומו קריסימי.

כמו כן שרד מחזור של שש מיסות מאת מחבר בלתי ידוע שהוגשו כמנחה לביאטריצ'ה מנאפולי, כולן מבוססות על נעימת השיר.

== שימושים מודרניים ==
השיר המקורי הוקלט פעמים רבות כחלק ממגמת הביצוע האותנטי של יצירות מתקופת הרנסאנס והבארוק.
* פיטר מקסוול דייוויס יצר "מיסה היתולית" מבוססת על השיר "Parody mass Missa super l'homme armé" (1968)
* קארל ג'נקינס השתמש בשיר כפתיחה וסיום ליצירתו "The Armed Man" (1999)
* הפסנתרן מרק אנדרה המלין הלחין טוקטה לפי נעימת השיר "Toccata on L'Homme Armé" (2017)

== קישורים חיצוניים ==

<div class="mw-content-ltr">
* [https://doi.org/10.1093/gmo/9781561592630.article.16553 The New Grove Dictionary of Music and Musicians (1980)]
* [https://www.cambridge.org/core/journals/early-music-history/article/morales-josquin-and-the-lhomme-arme-tradition/B61FAA060F903FC100EDF31EFB492897/core-reader Joseph Sargent, "Morales, Josquin and the l'homme armé tradition", Early Music History, Volume 30 October 2011 ,pp. 177-212]
* [https://www.jstor.org/stable/766178 Lewis Lockwood, "Aspects of the 'L'Homme armé' Tradition", Proceedings of the Royal Musical Association, Vol. 100 (1973 - 1974), pp. 97-122]
</div>

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שירים עממיים
קטגוריה:יצירות המאה ה-15
קטגוריה:ביצוע אותנטי
קטגוריה:מוזיקה כנסייתית
הלן תומאס דרנגה

הלן תומאס דרנגה (באנגלית: Helen Thomas Dranga; 1866 – 1927) הייתה ציירת בריטית–אמריקאית שהתגוררה וציירה בהוואי.

== חיים אישיים ==
נולדה כקרוליין הלן תומאס באוקספורד, אנגליה ב-28 בדצמבר 1866. בתם של מרי אן ווב ורוברט תומאס, אינסטלטור, צייר ומעצב. היא למדה אמנות באקדמיה לאמנות של קנזינגטון, לונדון (הקולג' המלכותי לאמנות).<ref name=":0">rank L. Hoogs; William M. Langton. Paradise of the Pacific. F. L. Hoogs; 1905. p. 125.</ref>

היא הגיעה לארצות הברית בשנת 1892 וב-16 בדצמבר 1895 התחתנה עם תיאודור דרנגה, סוחר שנולד בוויסקונסין בשנת 1867 להורים שהיגרו מנורווגיה. היא חיה באוקלנד, קליפורניה משנת 1894 עד שנת 1900, אז עברה להוואי ובשנת 1901 התיישבה בהילו בהוואי.<ref></ref>

למשפחת דרנגה נולדו שני ילדים, תאודור תומאס, יליד 1901, ובת מאומצת, מרי, ילידת 1902.

בתחילת שנות העשרים, היא עברה לגור בהונולולו ועבדה שם כאמנית, עד שנפטרה ב-3 בינואר 1927.

== קריירה ==
היא ציירה את הנוף בהוואי ב"נגיעה רגישה להפליא".<ref name=":0" /> היא גם ציירה דיוקנאות וגורדי שחקים.

ציוריה הופיעו בקביעות על שער המגזין "גן העדן של האוקיינוס השקט" בשנות העשרים והשלושים של המאה העשרים.

מוזיאון האמנות של מדינת הוואי, מוזיאון האמנות של הונולולו ומוזיאון הזיכרון לבית לימן (הילו, הוואי) הם בין האוספים הציבוריים המחזיקים עבודות של הלן תומאס דרנגה.

עבודותיה נכללו בתערוכה "נופים של גן עדן - הוואי ואנשים, 1778-1941" בשנת 1992.<ref>David W. Forbes. Encounters with paradise: views of Hawaii and its people, 1778-1941. Honolulu Academy of Arts; 1992</ref>

בתערוכה במוזיאון האמנות של מדינת הוואי בשנת 2014, שהציגה ציורי הוואי בתחילת המאה ה-20, נאמר כי ציוריה "משקפים את הנוף הרומנטי של הוואי".<ref></ref>

== גלריה ==
<gallery mode="packed" heights="160px">
File:'View from Makiki' by Carrie Helen Thomas Dranga, oil on board.JPG | מראה ממאקיקי

File:Helen Thomas Dranga - 'Portrait of a Polynesian Girl', oil on canvas, c. 1910.jpg | נערה פוליניזית

File:'Ohia Lehua Blossoms' by Carrie Helen Thomas Dranga, undated, gouache .JPG | פריחה

File:Sunset on the Waiakea River near Hilo, Hawaii by Helen Thomas Dranga.jpg | שקיעה ליד הילו

File:Pu Hala on the Waiakea River near Hilo, Hawaii by Helen Dranga.jpg | נהר ליד הילו

File:'Hilo Bay' by Helen Thomas Dranga, c. 1920, watercolor.jpg | מפרץ הילו
File:'Landscape' by Carrie Helen Thomas Dranga, watercolor.JPG | נוף בהוואי
File:'Kahaluu, Kaneohe' by Carrie Helen Thomas Dranga, oil on board.JPG | שדות

</gallery>

==קישורים חיצוניים==

== הערות שוליים ==

קטגוריה:ציירות בריטיות
קטגוריה:ציירות אמריקאיות
קטגוריה:בריטיות שנולדו ב-1866
קטגוריה:אמריקאיות שנולדו ב-1866
קטגוריה:אמריקאים שנולדו ב-1866
קטגוריה:בריטיות שנפטרו ב-1927
קטגוריה:בריטים שנפטרו ב-1927
קטגוריה:אמריקאיות שנפטרו ב-1927
קטגוריה:אמריקאים שנפטרו ב-1927
יחסי ערב הסעודית – צ'ילה

יחסי ערב הסעודית–צ'ילה הם היחסים הדיפלומטיים הרשמיים שבין הממלכה הערבית הסעודית לבין הרפובליקה של צ'ילה.

== היסטוריה ==
בשנת 2015 צ'ילה וערב הסעודית הסכימו לפתוח בחילופי נושאים טכניים בנושא התפלה ויעילות אנרגטית. באותה שנה, נחתם הסכם בין המדינות אשר הפך את צ'ילה למדינה הראשונה באמריקה הלטינית שאזרחיה יכולים לעבוד כעוזרות בית בסעודיה.

== יחסים מסחריים ==
המסחר בין שתי המדינות הסתכם ב-124 מיליון דולר בשנת 2018. המוצרים העיקריים שמייצאת צ'ילה לסעודיה היו עץ, תפוחים וענבים, ואילו ערב הסעודית מייצאת לצ'ילה בעיקר פוליאתילן, שמנים מן החי ופוליפרופילן.

== הגירה ==
מספר המהגרים מערב הסעודית לצ'ילה התגבר מאז החזרה לדמוקרטיה בשנת 1990. מספר גדל והולך של מתאסלמים נסעו בשנים האחרונות לסעודיה לבצע את מצוות החאג', עלייה לרגל למכה שכל מוסלמי חייב לעשות לפחות פעם אחת בחיים.

== נציגויות דיפלומטיות ==
* צ'ילה מיוצגת בערב הסעודית באמצעות שגרירותה באבו דאבי, איחוד האמירויות הערביות, ובנוסף מחזיקה קונסוליה בג'דה.
* ערב הסעודית מחזיקה בצ'ילה שגרירות בסנטיאגו דה צ'ילה.

== הערות שוליים ==
דובה (כפר)

דובה (בהונגרית: Doba) הוא כפר במחוז וספרם שבמרכז הונגריה.
כמו כפרים רבים באירופה גם בדובה מספר התושבים נמצא בירידה. כך, בשנת 1990 חיו בכפר 632 תושבים, ובשנת 2019 רק 411 תושבים.

==יהודי דובה==
בדובה חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|7
|
|-
|1880
|16
|1,046
|-
|1910
|14
|
|-
|1920
|11
|
|-
|1930
|7
|
|-
|1941
|5
|935
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים